ESG-redegørelse

K.E.B. Frugts ESG-redegørelse 2023/2024

Environmental , Social and Governance.

1. Overordnet formål
2. Ledelsens erklæring
3. Miljømæssige faktorer
4. Sociale faktorer
5. Governance
6. Risikostyring
7. Målsætning og resultater
8. Stakeholder-tilgang
9. Datakilder og metoder
10. Fremtidige planer
11. K.E.B. Frugt ønsker med denne redegørelse, at vise omverdenen virksomhedens mål for ansvarlig ledelse på flere områder.
12. Ledelsens erklæring viser, hvordan ledelsen i virksomheden ønsker at integrere ESG-principperne i både strategi og beslutningsprocesser
13. Miljømæssige faktorer indikerer hvordan virksomheden påvirker miljøet. I den forbindelse udarbejdes der bl.a. CO2 regnskab, samt åbne tal omkring forbrug af vand, el og varme. Disse tal fordeles også pr. medarbejder.
14. Sociale faktorer viser virksomhedens sammensætning af ansatte. Dette er anonyme beskrivelser af mangfoldighed og inklusion i virksomheden. Eventuelle sponsorater bliver også beskrevet her. Overenskomster beskrives ligeledes her.
15. Governance omhandler virksomhedens ledelse. Hvilken sammensætning har bestyrelsen, hvordan afgøres afstemninger og hvordan kontrolleres bestyrelse og ledelse.
16. Risikostyring er en beskrivelse af de risici og muligheder ud fra ESG-parametre, som kan påvirke K.E.B. Frugt
17. Her bliver der fastlagt klare mål for bæredygtighed, og der rapporteres om fremskridt i forhold til disse mål. Disse fremskridt eller evt. tilbagegang kan identificeres ved fx nøgletal og benchmarking.
18. Stakeholder-tilgang viser hvordan virksomheden inddrager sine interessenter såsom medarbejdere, investorer, kunder og samfundet i ESG-initiativerne. Dette kan være med feedbackmekanismer og samarbejdsprojekter.
19. Under datakilder og metoder forklares hvordan virksomheden indsamler og validerer sine data til ESG-rapporteringen.
20. Under fremtidige planer beskrives virksomhedens strategiske planer for at forbedre ESG-praksis i fremtiden. Det inkluderer klare mål, tidsrammer og initiativer for at imødegå udfordringer og muligheder.

**Overordnet formål:**

K.E.B. Frugt ApS ønsker at levere kvalitets-frugt og grøntsager til restauranter, cateringfirmaer, efterskoler, offentlige instanser samt hotel- og konferencecentre. Vi ønsker at være Fyns førende og foretrukne frugt- og grøntleverandør.

**Ledelsens erklæring:**

*Miljø:* Siden 2016 har vi søgt at minimere forbrug af el og varme. Det startede dengang med udskiftning af lysstofrør til LED-belysning. I vores store hal er der en væsentlig besparelse. Desuden bliver lyset slukket lige så snart det naturlige lys tillader det. Ang. Affald, så bliver vores affald sorteret efter Odense Kommunes vejledninger, således plastic kommer på genbrugspladsen, organisk affald bliver hentet af DAKA samt 1 lokal fuglezoo - som bruger affaldet til bl.a. foder - og derudover bliver pap presset og sendt til videre anvendelse. Restaffaldet bliver afhentet af Renovationsfirma. Pakning af varer foregår så vidt muligt i genbrugsemballage, som bliver hentet ved vores kunder ved levering af varer.

*Socialt:* Vi er åbne i K.E.B. Frugt. Her skal være plads til alle ”minoriteter”, også uanset tro/religion eller politisk ståsted. Derudover følger firmaet overenskomster med arbejdsgiverforeningen GLS-A.

*Leverandørkæde:* Alle leverandører har underskrevet en erklæring, som bekræfter at alle forhold som vedrører produktion og distribution som minimum overholder GLOBALGAP certificering.

*Governance:* K.E.B. Frugt ApS er en privatejet anpartsvirksomhed, som er ejet ligeligt af Claus Schytte, Thomas Kohrt Larsen og Carsten Nielsen. Virksomheden har ingen bestyrelse, og arbejder ud fra ”simpelt flertal”. Når store beslutninger skal træffes, skal alle tre ejere dog være enige. Ledelsen opererer ud fra et ansvarlighedsprincip i driften af virksomheden, både hvad angår økonomi, personale og bæredygtighed.

**Miljømæssige faktorer:** Ud fra devisen ”vi har intet at skjule” fremlægger vi gerne vores forbrugstal. Vi prøver ihærdigt at minimere vores forbrug af el, vand og varme på daglig basis. Vi arbejder samtidig på at udfase dele af vores forbrug af fossile brændsler til miljømæssige alternativer. Det kan være alternativer til diesel, såsom OIL! BIO100 eller CircleK’s HVO100.

Ligeledes er der stor fokus på eldrevne alternativer til diesel, i fremtidig indkøb/leasing af varebiler.

Når vi pakker varer til vores kunder, genbruger vi emballage som vi henter hos vores kunder, når vi alligevel er der med en ny leverance. Vi tilfører desuden ny/brugt emballage efter behov.

Vi har fjernet plasticposerne i vores papirkurve, således plasticposerne kun forefindes ved restaffald. Al brug af strækfilm (for bedre og sikker transport af paller ud af huset), er PARVA Recycled 50% PIR (Post Industrial Recycled).

**Sociale faktorer:** De sociale forhold i virksomheden er utrolig vigtige.

1. vi ønsker, at vores ansatte har det godt. ”Man skal fløjte, når man går hjem”. Selvom overarbejde kan forekomme i spidsbelastninger/højsæsoner, er det en høj prioritet hos os, at medarbejderne ikke dagligt har overarbejde. Når det sker, skal det hurtigst muligt afspadseres igen – planlagt i samarbejde med den enkelte medarbejder. Vi følger vores Arbejdsgiverorganisation GLS-A med overenskomster. (Se bilag 1)

Som tak til vores medarbejdere, er der julefrokost og julegave hvert år.

Vi udøver et socialt ansvar ved for eksempel at have en flexjobber ansat.

Der er stor aldersspredning i vores ansatte, og der er ikke megen udskiftning.

Generelt er vi en blandet flok, og pt. er 5 af vores ansatte kvinder (ca. 40%). Her er plads til alle ansatte, uanset politisk ståsted, etnicitet, religion, køn, seksuelle præferencer mv.

1. Vi er aktive sponsorer for både store og små/mindre klubber/foreninger. Det gælder ex sponsorat i OB, Kræftens bekæmpelse, Team Rynkeby, Odense Badminton, Odense Håndbold, Sanderum Boldklub samt andre små sponsorater til vores kunder, fx i forbindelse med arrangementer.
2. Leverandørkæde: Vi har på nuværende intet krav til vores leverandører om sociale forhold. Vores leverandører er enten meget små familievirksomheder eller store importører/eksportører. Vurderingen er p.t derfor, at det ikke er relevant at forespørge efter officiel dokumentation, da en lille enkeltmandsvirksomhed ikke har de fornødne ressourcer hertil, og de store importører ikke kan undvære en sådan.

**Governance:** K.E.B. Frugt ApS har ingen bestyrelse, men er ledet af 3 direktører, som samtidig er ejere. Alle beslutninger foretages i fællesskab, men virksomheden tegnes af én direktør. Ved uenighed i direktionen gælder simpelt flertal, men større beslutninger skal være i 100% enighed. Ved behov tilkøbes rådgivning af eksterne konsulenter/advokater samt revisorer.

**Risikostyring:**

*Klima*: I og med at vi lever af at sælge primært frilands frugt-/ og grønt, er der kæmpemæssige udfordringer med vejrlig. Disse klimaskift med tilhørende problemer omkring temperatur, regn, tørke mm er en stor udfordring for produkternes tilgængelighed samt kvalitet. Derudover er der fænomener/katastrofer såsom jordskælv, el niño, skovbrande mv. som potentielt kan ødelægge store områder – med blandt andet frugt og grønt. Der kommer mere og bedre produktion af frugt og grønt i store (driv-)huse og vertikal dyrkning, som måske kan afhjælpe de store udsving. Det er dog stadig kun muligt at producere grønt (ikke frugt) under hårdt tag.

*Socialt:* Vi favner bredt socialt, og demografisk er der god spredning. Der er altid risiko for lokale konflikter, men vi følger overenskomsterne indgået med GLS-A, så risikoen er minimal.

Ancienniteten er stor, og der er medarbejdere med 30 års ansættelse.

*Governance:* Der er en risiko for, idet vi ikke har en bestyrelse med eksterne kompetencer, at vi bliver for lukkede i vores egen branche, og ikke ser de muligheder og risici der kan forekomme. I og med vi er et mindre firma, mangler vi måske de fornødne kompetencer på den juridiske- og HR-del. Det kan betyde manglende investeringer i de bæredygtige teknologier både hvad angår drift, personale og lovkrav.

Vi forsøger at undgå de store risici ved at tilkøbe os til faglig kompetence ved behov, eller bruge kompetencerne fra GLS-A.

**Målsætninger og resultater:** Her defineres vores mål og resultater:

Mål: Vi ønsker at:

* reducere vores affaldsmængde ”restaffald” med 8% om året indtil 2028
* reducere vores forbrug af ”ikke-CO2 neutrale” brændstoffer med 5% pr. år indtil 2028 (gennemsnit pr. antal varebil)
* øge energi fra vedvarende energikilder med 10% om året indtil år 2028
* minimere antallet af sygedage til maksimum 5 dage pr. ansat i gennemsnit pr. år (FTE = 1,00-0,02 = 0,98/medarbejder ”udnyttelse af arbejdstiden” (37 timer /1924 timer)).

Resultater ses i tabellen (vedhæftet)

**Stakeholder-tilgang:** Hos K.E.B. Frugt ApS er der mange interessenter. Der er selvfølgelig de tre ejere, men derudover er der også medarbejdere og kunder, og Odense Kommune har også interesse i, at vi som firma reducerer vores klimaaftryk, tager socialt ansvar samt involverer os i det lokale miljø.

**Datakilder og metoder:** Virksomheden har hvor det er muligt, fået indrapporteret CO2/kg fra de enkelte producenter af frugt og grønt, således tallene er så valide som muligt. Derudover er der brugt CO2-tal fra Concito på de frugt- og grøntsager, hvor det har været muligt at indsamle data (disse data er ind-transport inkluderet). Dette har været på scope 3-niveau. Andre værdier på dette niveau er hentet fra bl.a. Alex Andersen/Cool Logistics (ud-transport) samt Poul Schou (Affaldssortering). Vores egen udledning fra varebiler ligger under scope 1.

På scope 2-niveau er der primært fokus på EnergiFyn, Fjernvarme Fyn, samt Vandcenter Syd. Disse tal omkring CO2 udledning stammer fra, mener vi, valid kilde da de er trukket direkte fra leverandøren.

Scope 1-niveau er værdier som virksomheden selv har direkte kontrol over. Dette inkluderer transport med egne varebiler. Her udregnes Co2 udledningen via udførlig log af tankning og kilometerstand af bilerne, samt officiel udledning af Co2 pr. kg fra producenten af motor/varebil. Disse tal omregnes til Co2e ved hjælp af formel.

**Fremtidige planer:** Vi følger nøje branchens muligheder for at finde og inkorporere mere og bedre data ang. Blandt andet CO2-udledning direkte fra producenten.

Der er foretaget gennemgang af vores virksomhed af konsulent fra Energi Fyn ultimo 2023 ang. Optimering af strømforbrug. Han havde ingen bemærkninger til forbedringer.